wannaphong/clean_thaiwikipedia huggingface dataset:
# แดวู ลาโนส
แดวู ลาโนส  เป็นรถยนต์นั่งขนาดเล็กมาก (Subcompact Car) ที่ผลิตโดย แดวู ผู้ผลิตรถยนต์จากประเทศเกาหลีใต้ เริ่มผลิตในปี พ.ศ. 2540 โดยออกมาเพื่อทดแทนรุ่นเก่าอย่าง แดวู เซียโล  ออกแบบโดย จอร์เจ็ตโต้ จูจาโร่  มีฐานการประกอบอยู่ที่ประเทศเกาหลีใต้ ,รัสเซีย ,อียิปต์ ,ยูเครน ,โปแลนด์และเวียดนาม มีตัวถังคอนเวอร์เทเบิล 2 ประตู แฮทช์แบค 3 ประตู แฮทช์แบค 5 ประตู ซีดาน 4 ประตูและรถตู้ 2 ประตู มีเครื่องยนต์ 1.3 ,1.4 ,1.5 และ 1.6 ลิตร ใช้เกียร์ธรรมดา 5 สปีดและเกียร์อัตโนมัติ 4 สปีด ระยะฐานล้อ 2,520 มม. ความยาวรุ่นแฮทช์แบค 4,074 มม. ซีดาน 4,235 มม. รถตู้ 4,247 มม. ความกว้าง 1,678 มม. ความสูง 1,432 มม. รุ่นรถตู้ 1,908 มม.

ที่มาของการพัฒนาแดวู ลาโนส มีดังนี้

แดวู มอเตอร์ส เคยร่วมเป็นพันธมิตรกับเจนเนอรัล มอเตอร์สตั้งแต่ในยุค 1970 จนถึงปี พ.ศ. 2535 แดวู มอเตอร์ส ก็ได้ประกาศยุติความร่วมมือกับ GM ดังนั้นแดวู มอเตอร์สจึงต้องเริ่มต้นพัฒนารถยนต์ด้วยตนเอง โดยพัฒนาออกมาทั้งหมด 3 รุ่นคือ แดวู ลาโนส สำหรับตลาดรถยนต์นั่งขนาดเล็กมาก (Subcompact Car) แดวู นิวบีรา สำหรับตลาดรถยนต์นั่งขนาดเล็ก (Compact Car) และ แดวู เลกันซา สำหรับตลาดรถยนต์นั่งขนาดกลาง (Mid-Size Car) สำหรับโครงการพัฒนาลาโนสเริ่มขึ้นเมื่อฤดูใบไม้ร่วง ปี พ.ศ. 2536 เพื่อทำตลาดแทน แดวู เซียโล  และแข่งขันกับรถยนต์ในตลาด B-Segment กว่า 20 รุ่น โดยเฉพาะคู่แข่งจากยุโรปและญี่ปุ่น เช่น โฟล์กสวาเกน กอล์ฟ ,โอเปิล แอสตร้าและโตโยต้า เทอร์เซล เป็นต้น โดยการออกแบบมีการแข่งขันระหว่าง Studio 4 แห่ง ปรากฏว่าผลงานของสตูดิโอ ITal Design ซึ่งเป็นผลงานของจิโอเจตโต จิวเจียโรได้ถูกนำมาผลิตออกขายจริง ในที่สุด ผ่านไป 30 เดือน หรือ 2 ปีครึ่งหลังจากการทดสอบในสภาพถนนและอากาศทั่วโลก ลาโนสภายใต้รหัสโครงการ T100 ก็ออกสู่ตลาดในปี พ.ศ. 2540 และลูกค้าทั่วโลกโดยเฉพาะแถบยุโรปที่มองหารถยนต์ราคาถูกแต่คุ้มค่า ให้การต้อนรับอย่างดีจนประสบความสำเร็จ จนบริษัท FSO และ AutoVAZ ได้ซื้อลิขสิทธิ์ไปผลิตในโปแลนด์ ภายใต้แบรนด์ของเขาในช่วงปีเดียวกันกับที่ลาโนสออกจำหน่าย มีเครื่องยนต์ให้เลือก 4 ขนาด ส่วนใหญ่แล้วจะเป็นเครื่องยนต์ 1.4 และ 1.6 ลิตร (GM Family 1 E-TEC)

ในประเทศไทย ทางบริษัท ไทยแดวูมอเตอร์เซลส์ จำกัด (ที่ตั้งเดียวกับสำนักงานเก่าของ Renault Thailand บนถนนพระราม 9) เคยนำเข้าแดวู ลาโนสเข้ามาจำหน่ายในประเทศไทยเมื่อปี พ.ศ. 2540 ซึ่งแดวู ลาโนส เป็น 1 ใน 3 ของรถยนต์ที่ไทยแดวูมอเตอร์เซลส์มีแผนจะนำเข้ามาจำหน่าย ซึ่งอีก 2 รุ่นก็คือ แดวู นิวบีรา และแดวู เลกันซา แต่ด้วยสภาพเศรษฐกิจในขณะนั้น ยังไม่ทันได้เปิดตัวก็ต้องพับแผนไปก่อน ทำให้ไม่ได้นำมาขาย และทำให้แดวู ลาโนสเป็นรถยนต์รุ่นสุดท้ายของแดวูในไทย โดยลาโนสเวอร์ชันไทยมีทั้งตัวถังซีดานและแฮทช์แบค ชูจุดขายที่การเป็นรถเกาหลีสไตล์ยุโรป เลิกจำหน่ายไปในปี พ.ศ. 2542 เนื่องจากการปิดกิจการรถยนต์แดวูในประเทศไทยทำให้ลาโนสต้องเลิกขายไปด้วย สาเหตุเนื่องจากสภาพเศรษฐกิจในขณะนั้น ทำให้รถจากเกาหลีที่เข้ามาขายในประเทศไทยในช่วงปี พ.ศ. 2540-2545 โดยเฉพาะฮุนไดและแดวูต้องปิดกิจการ (ฮุนไดกลับมาขายอีกครั้งปี พ.ศ. 2550) ส่วนเกียถึงแม้ว่าจะขาดทุนหนักเนื่องจากสภาพเศรษฐกิจเช่นเดียวกันแต่ยนตรกิจ คอร์เปอเรชั่นได้เข้ามาสานต่อในปี พ.ศ. 2542

ในตลาดต่างประเทศสถานการณ์ก็ไม่ต่างจากในเมืองไทยมากนัก ถึงแม้จะประสบความสำเร็จในยุโรป เนื่องจากเป็นรถสไตล์ยุโรปที่คุ้มค่าคุ้มราคา แต่ในสหรัฐอเมริกา กลับไม่ประสบความสำเร็จ แถมยังผีซ้ำด้ำพลอยตรงที่ว่าในช่วงที่รถเปิดตัว เกาหลีใต้ ไทยและเอเชียกำลังประสบกับวิกฤติเศรษฐกิจต้มยำกุ้ง ตั้งแต่วันที่ 1 กรกฎาคม พ.ศ. 2540 เป็นต้นมา

ลาโนส
# เพชรฎี ศรีฤกษ์
เพชรฎี ศรีฤกษ์ ชื่อเล่น หรั่ง (เกิด 3 มิถุนายน พ.ศ. 2519) นักแสดงชายชาวไทย เข้าสู่วงการบันเทิงจากการเข้าร่วมการประกวด Domonman 1993 จากนั้นก็ได้รางวัลชนะเลิศเป็น หนุ่ม Domonmon 1993 และได้แสดงละครโทรทัศน์ เช่น 111 (ตองหนึ่ง), เบญจรงค์ห้าสี, เงิน เงิน เงิน, คนแก่ติงต๊อง, มะปรางชอบวี เป็นต้น

 ประวัติ 
เพชรฎี ศรีฤกษ์ เกิดเมื่อวันที่ 3 มิถุนายน พ.ศ. 2519 หลังจากชนะการประกวดหนุ่ม Domonman 1993 ก็เริ่มเข้าสู่วงการด้วยการแสดงละครกับช่อง 7 สี และผลงานที่แจ้งเกิดทำให้เขารู้จักไปทั่งประเทศนั้นก็คือบทบาทของตำรวจปราบปราบยาเสพติดในคาแร็คเตอร์เซอร์ผมยาวจากละครเรื่อง "111(ตองหนึ่ง)" 

ด้านการศึกษา จบการศึกษาระดับปริญญาตรีและปริญญาโท มหาวิทยาลัยเกริก

 ผลงาน 
 ละครจักร ๆ วงศ์ ๆ 
 ละครจักร ๆ วงศ์ ๆทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7 
 ละครโทรทัศน์ พ.ศ.  ละคร  รับบท  คู่กับ  หมายเหตุ 2555  ไชยเชษฐ์  ท้าวอภัยนุราช  พัชรมัย สุขประเสริฐ  2556  จันทร์สุริยะคาธ  ท้าวสุธรรมราช    2557  ยอพระกลิ่น  ท้าววรกรรณ  น้ำทิพย์ เสียมทอง  พ่อของเกศณี 2559  สี่ยอดกุมาร  ท้าวกกหนาด  ชุติมา เอเวอรี่  พ่อพระธิดาทั้ง 4 และกษัตริย์แห่งเมืองกกหนาดเชิงผา 2560  อุทัยเทวี  ท้าวกัญจาราช  อรศศิพัชร์ มามีเกตุรัตน์ กษัตริย์เมืองจุโลมนคร พ่อของพระธิดาฉันทนา 2561  สังข์ทอง  ท้าวสามนต์  ปนัดดา โกมารทัต พ่อตาของพระสังข์ / บิดาของรจนา และพระเจ้าแห่งเมืองสามลนคร 2562  นางสิบสอง  พระอินทร์     2563  พระสุธน มโนราห์  ท้าวอาทิตยวงศ์  กุสุมา ตันสกุล   พ่อของพระสุธน และกษัตริย์แห่งนครอุดรปัญจาล 2566  โกมินทร์ผู้กล้า  ท้าวธนูวงศ์  ปนัดดา โกมารทัต  พ่อของเจ้าชายธนูกลด (ธนูกรช),เจ้าหญิงธนูทอง และกษัตริย์แห่งเมืองคิรินเวียงชัย2568แม่ปลาบู่ กษัตริย์ท้าวพิไชยทัตน้ำทิพย์ เสียมทองพระเจ้ากรุงพาราณสี พ่อของเจ้าชายพรหมทัต

 ละครโทรทัศน์ 
 ละครโทรทัศน์ ทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7
 ปี พ.ศ.  เรื่อง  บทบาท  หมายเหตุ    2539  111 (ตองหนึ่ง) พันตำรวจตรี ชเยนทร์  ดรรชนีนาง   หม่อมเจ้านิรันดร์ฤทธิ์ธำรง  เบญจรงค์ห้าสี  กล้า   2540  การะเกด  เจ้ายุพราช    เงิน เงิน เงิน  สัปเหร่อยุทธ   2541  มัจจุราชติงต๊อง  อรัญ / อรุณ    ลูกสาวกำนัน  ปลัดไชยา   2542 แม่นาคพระโขนง    แก้วกินรี  คชา   มะปรางข้ามรั้ว    2543  แม่มดเจ้าเสน่ห์  มหาราชาซาอีด รับเชิญตอนจบ 2544  นายฮ้อยทมิฬ  โทน / ผู้ช่วยโทน เหยื่ออารมณ์  ถวัน   กองร้อย 501 ตอน แผ่นดินข้าใครอย่าแตะ    นางแมวป่า  สารวัตรไชยา   2550  ปู่โสมเฝ้าทรัพย์  โยธิน / หมื่นกล้า   2556  คือหัตถาครองพิภพ  พระประสาน   2559  คู่หู  หมอเกริกชัย   กาลครั้งหนึ่งในหัวใจ  โอลิเวอร์ ฟาน  2560นายฮ้อยทมิฬนายฮ้อยสิงห์รับเชิญ 2561  สายโลหิต  สมเด็จพระเจ้าอุทุมพร  2562  บ่วงสไบ  หลวงนฤเดช  2562 ฟ้ามีตา ตอน ฉันตายไม่ได้ผู้กำกับดิเรก 2563  สมบัติมหาเฮง  พรานทะนง   2566  แคนสองแผ่นดิน เฒ่าอิน  รับเชิญ สาวใช้ดิลิเวอรี อัครเดช  2568  พ่อตาปืนโต ตอน สาวกำนันพันธุ์ดุ  ผู้ใหญ่สนั่น  รับเชิญ

 ละครโทรทัศน์ทั้งหมดด้านล่างนี้ออกอากาศทางช่องจ๊ะทิงจา
 ละครโทรทัศน์ ปี พ.ศ.  ละครเรื่อง  รับบท  หมายเหตุ 2555  เปรตวัดสุทัศน์  หมอผีแมน  2556  ร่านดอกงิ้ว  พิทูร 2557  ที่นี่...อเวจีนิเวศน์  ดิลก  รับเชิญในตอน คนดีขี้คุก 2557 ลูกเขยซ่า พ่อตาแสบ  เชลียง

 ละครโทรทัศน์ทั้งหมดด้านล่างนี้ออกอากาศทางThaiPBS
 ละครโทรทัศน์ ปี พ.ศ.  ละครเรื่อง  รับบท  หมายเหตุ 2561  ฝันให้สุด Dream Teen  บ่าววี  รับเชิญ

 เพลงประกอบละคร 
 เพลง "เพียงแค่เรารักกัน" ประกอบละครเรื่อง เงิน เงิน เงิน ปี 2540
 เพลง "ยกใจให้น้อง" ร้องคู่ มัณฑนา หิมะทองคำ นายฮ้อยทมิฬ ปี 2544
# ชบา
ชบา  เป็นพืชมีดอกในสกุล Hibiscus วงศ์ Malvaceae เป็นพืชพื้นเมืองในเอเชียตะวันออก ชาวโอรังอัซลีในรัฐเปรัก มาเลเซีย ใช้เปลือกรากแช่ในน้ำข้ามคืนและดื่มขณะท้องว่างเพื่อรักษาฝีSamuel, A.J.S.J., Kalusalingam, A., Chellappan, D.K., Gopinath, R., Radhamani, S., Husain, H. A., Muruganandham, V., Promwichit, P. 2010. Ethnomedical survey of plants used by the orang asli in kampong bawong, Perak, West Malaysia. Joutnal of Ethnobiology and Ethnomedicine. 6:5

ลักษณะทางพฤกษศาสตร์
ชบาเป็นไม้พุ่มขนาดกลาง ใบค่อนข้างมนรี มีปลายแหลม ขอบของใบเป็นจักเล็กน้อย และมีสีเขียวเข้มอ่อน เมื่อขยี้ใบจะเป็นเมือกเหนียว ดอกมีทั้งกลีบชั้นเดียวและหลายชั้น หากเป็นชั้นเดียวปกติจะมีกลีบดอก 5 กลีบ มีก้านเกสรอยู่ตรงกลางดอกหนึ่งก้าน ลักษณะของกลีบดอกชบาจะมีขนาดใหญ่ มีหลายสีไม่ว่าจะเป็น ขาว แดง แสด เหลือง ม่วง ชมพู และสีอื่น ๆ โดยดอกชบาแบ่งออกเป็น 3 ลักษณะคือ ดอกบานเป็นรูปถ้วย ดอกบานเป็นรูปแผ่แบน และกลีบดอกบานแบบแผ่โค้ง และขยายพันธุ์ด้วยการปักชำ การต่อตา การติดตา และการเสียบยอดKlong Phai Botanical Garden

 ในวรรณกรรม 
ชบาปรากฏในวรรณกรรมเรื่อง รามเกียรติ์ ตอนพระรามลาสระภังคฤๅษ พระราชนิพนธ์ในพระบาทสมเด็จพระพุทธยอดฟ้าจุฬาโลกมหาราช

 พุทธชาดรักซ้อนซ่อนกลิ่น  อินทนิลช้องนางนางคลี่ นางแย้มกล้วยไม้มะลุลี ยี่สุ่นโยทะกาชบาบาน กรรณิการ์เกดแก้วกาหลง ประยงค์พะยอมหอมหวาน ชมพลางเด็ดดวงผกากาญจน์  พระอวตารส่งให้วนิดา
# แอลจี
แอลจี คอร์ปอเรชั่น (หรือ แอลจีกรุป) เดิมรู้จักกันในชื่อ ลัคกี้โกลด์สตาร์ เป็นกลุ่มบริษัทข้ามชาติของเกาหลีใต้ ก่อตั้งโดยคู อิน-ฮวอ ในปี ค.ศ. 1947 และบริหารโดยครอบครัวของเขามาหลายรุ่นต่อกัน เป็นบริษัทที่ใหญ่เป็นอันดับ 4 ของเกาหลีใต้ สำนักงานใหญ่ตั้งอยู่ในอาคาร LG Twin Towers ในย่าน Yeouido-dong เขต Yeongdeungpo กรุงโซล แอลจีผลิตอุปกรณ์อิเล็กทรอนิกส์ สารเคมี เครื่องใช้ไฟฟ้าและโทรคมนาคม และดำเนินการโดยบริษัทในเครือ เช่น แอลจีอิเล็กทรอนิกส์, Zenith, LG Display, LG Uplus, LG Innotek, LG Chem, LG Energy Solution และ LG AI Research ในกว่า 80 ประเทศ

 ประวัติ 
แอลจีคอร์ปอเรชั่นก่อตั้งขึ้นในชื่อ Lak Hui Chemical Industrial Corp. ในปี ค.ศ.  1947 โดยคู อิน-ฮวอ ผลิตภัณฑ์ตัวแรกคือ “ลัคกี้ครีม” ซึ่งเป็นครีมแต่งหน้าตัวแรกของเกาหลี ในปี ค.ศ. 1952 บริษัท Lak Hui (락희) (ออกเสียงว่า "ลัคกี้" ปัจจุบันคือ LG Chem) กลายเป็นบริษัทเกาหลีใต้แห่งแรกที่เข้าสู่อุตสาหกรรมพลาสติก เมื่อบริษัทขยายออกไปทำธุรกิจพลาสติก จึงได้ก่อตั้งบริษัทโกลด์สตาร์ (ปัจจุบันคือแอลจีอิเล็กทรอนิกส์) ในปี ค.ศ. 1958 ทั้งบริษัทลัคกี้และโกลด์สตาร์ได้ควบรวมกิจการและก่อตั้งเป็นลัคกี้-โกลด์สตาร์ ในปี ค.ศ. 1983

โกลด์สตาร์ผลิตวิทยุเครื่องแรกของเกาหลีใต้ สินค้าอิเล็กทรอนิกส์จำนวนมากขายภายใต้ชื่อแบรนด์โกลด์สตาร์ ในขณะที่ผลิตภัณฑ์เครื่องใช้ในครัวเรือนอื่น ๆ (ที่ขายเฉพาะในเกาหลีใต้) ขายภายใต้ชื่อแบรนด์ลัคกี้
# ชาร์เลอรัว
ชาร์เลอรัว  เป็นเมืองและเทศบาลในประเทศเบลเยียม ตั้งอยู่ในมณฑลแอโน อยู่ทางใต้ของกรุงบรัสเซลส์ประมาณ 50 กิโลเมตร มีประชากรประมาณ 203,000 คน และมีประชากรบริเวณปริมณฑลประมาณ 500,000 คน นับเป็นเมืองใหญ่จากประชากรอันดับห้าของประเทศเบลเยียมรองจากบรัสเซลส์, แอนต์เวิร์ป, ลีแยฌ และเกนต์ และหากนับเฉพาะจำนวนประชากรในเขตเทศบาล ชาร์เลอรัวจะเป็นเทศบาลใหญ่อันดับสามรองจากแอนต์เวิร์ปและเกนต์

ชาร์เลอรัวตั้งอยู่ริมสองฝั่งของแม่น้ำแม่น้ำซ็องบร์ (Sambre) เดิมมีการประกอบอุตสาหกรรมจำนวนมาก เช่นการทำเหมืองถ่านหินและอุตสาหกรรมเหล็กกล้า จนได้รับชื่อเล่นว่า Pays Noir (ประเทศสีดำ) อย่างไรก็ตามโรงงานส่วนใหญ่ถูกปิดตัวลงตั้งแต่ช่วงปี ค.ศ. 1950 ภูมิทัศน์ของเมืองก็ยังคงมีบริเวณของเสียจากอาคารอุตสาหกรรมเก่าอยู่ทั่วไป

ประวัติศาสตร์ของชาร์เลอรัวเริ่มต้นใน ค.ศ. 1666 ในสมัยที่สเปนมีอำนาจเหนือเนเธอร์แลนด์ ผู้สำเร็จราชการชาวสเปนได้เข้ามาเวนคืนพื้นที่จากชาวท้องถิ่นและสร้างป้อมปราการที่ริมแม่น้ำซ็องบร์ สะพานข้ามแม่น้ำถูกสร้างขึ้น ที่ดินถูกแจกจ่ายไปสู่ประชาชน และได้รับการตั้งชื่อเมืองเพื่อเป็นเกียรติแด่พระเจ้าการ์โลสที่ 2 (Charles II) พระมหากษัตริย์แห่งสเปนในสมัยนั้น

 เมืองคู่แฝด 
ชาร์เลอรัวได้จับคู่จับเมืองต่างๆ ดังนี้
 : อีร์ซง
 : แซ็ง-ฌูเนียง
 : ชรัมบูร์ก
 : วาลด์เคียร์ช
 : มานอปเปลโล
 : กาซาราโน
 : ฟอลโลนีกา
 : ฮิเมะจิ
 : โดเนตสค์
 : พิตต์สเบิร์ก
 : ชาร์เลอรอย

 แหล่งข้อมูลอื่น 

 เว็บไซต์อย่างเป็นทางการของชาร์เลอรัว
# รักแรกกระแทกจิ้น
รักแรกกระแทกจิ้น   เป็นภาพยนตร์ไทยโดยปิกนิก ฟีเจอร์ เป็นภาพยนตร์แนวโรแมนติค คอมมาดี้-เดอร์ตี้โจ๊ก โดยมีโครงเรื่องเกี่ยวกับความรักหลากหลายรูปแบบ 3 เรื่องราว กำหนดฉายวันที่ 30 สิงหาคม พ.ศ. 2555 และมีการจัดฉายรอบสื่อมวลชนเมื่อวันที่ 27 สิงหาคม พ.ศ. 2555 ณ ลานอินฟินิซิตี้ พารากอน ซีนีเพล็กซ์

 นักแสดง 
ภาพยนตร์เรื่อง รักแรกกระแทกจิ้น มีเหล่าดารา นักแสดง นางแบบ ดังนี้นักแสดง ภาพยนตร์เรื่องรักแรกกระแทกจิ้น
 ทองเอก ปิยะวาท รับบท ตูมตาม
 พริมพิศา วัชรคีรินทร์ รับบท ชมพู่
 รัดเกล้า แจ่มอุลิตรัตน์ รับบท มด
 ค่อม ชวนชื่น รับบท ต๋อง
 สุทิวัส วงษ์สำราญ รับบท เดี่ยว
 นิโคล เทริโอ รับบท ธิดา
 ปิยะวัฒน์ เข็มเพชร รับบท อั๋น
 ปภังค์กร อิงคนันท์ รับบท นิว
 ณัชภัสร์ พิพัฒน์ไชยศิริ รับบท แพร
 ไอรินลดา โรจศรีสุวรรณ รับบท นท
 วัจน์กร ชัชวาลทิพากร รับบท ฟลุค
 เสฎฐวุฒิ อนุสิทธิ์ รับบท แบงค์
 พรวรา สิทธิประศาสน์  รับบท แป้ด
 ทองภูมิ สิริพิพัฒน์ รับบท โอม
 เอกชัย เอื้อสังคมเศรษฐ์ รับบท สุเกมส์
 คณิน สแตนลีย์ รับบท อันหยอง
 จิตธนา ฟุ้งทศธรรม รับบท ป๊อบ

 เพลงประกอบภาพยนตร์ 
 เรารักกันอยู่ไหม (OST. VIRGIN AM I) ขับร้องโดย เอ็ม อรรถพล
# อี-ไทป์
อี-ไทป์  หรือมีชื่อจริงว่า โบ มาร์ติน เอริก เอริกซอน (สวีเดน: Bo Martin Erik Eriksson) เกิดเมื่อวันที่ 27 สิงหาคม ค.ศ. 1965 เป็นนักดนตรีและโปรดิวเซอร์เพลงชาวสวีเดน ชื่อในวงการของเขาตั้งตามจากชื่อรถสปอร์ต จากัวร์ อี-ไทป์
# เจอร์
เจอร์ (,) เป็นเมืองสำคัญทางตะวันตกเฉียงเหนือของประเทศฮังการี เป็นเมืองใหญ่เป็นอันดับ 6 ของประเทศ ตั้งอยู่บนถนนเส้นสำคัญในยุโรปกลาง

ภูมิอากาศ

เมืองพี่น้อง
เจอร์เป็นเมืองพี่น้องกับเมืองดังนี้:

 บราชอฟ ประเทศโรมาเนีย
 กอลมาร์ ประเทศฝรั่งเศส
 แอร์ฟวร์ท ประเทศเยอรมนี
 อิงก็อลชตัท ประเทศเยอรมนี
 โกเปียว ประเทศฟินแลนด์
 นิจนีนอฟโกรอด ประเทศรัสเซีย
 นอฟฮากาลิล ประเทศอิสราเอล
 ปอซนัญ ประเทศโปแลนด์
 Sindelfingen ประเทศเยอรมนี
 อู่ฮั่น ประเทศจีน
 ดูนัยสกาสเตรดา ประเทศสโลวาเกีย
# เบรฟเฟนเซอร์ มุซะชิเด็น
เบรฟเฟนเซอร์ มุซะชิเด็น  เป็นเกมแอ็กชันเล่นตามบทบาทที่พัฒนาและเผยแพร่โดยบริษัทสแควร์จำกัด ใน ค.ศ. 1998 สำหรับระบบโซนี่เพลย์สเตชัน เกมเป็นลักษณะแบบการต่อสู้แบบเรียลไทม์ในสภาพแวดล้อมแบบ 3 มิติ และโดดเด่นด้านการให้เสียงพากย์และบทสนทนาเป็นจำนวนมาก ดนตรีประกอบเกม เบรฟเฟนเซอร์ มุซะชิเด็น โดยสึโยะชิ เซะคิโตะ ซึ่งเป็นอดีตพนักงานของโคนามิ นำเสนอตัวละครโดยเท็ตสึยะ โนมูระ แต่ได้รับการออกแบบโดยโคจิ โอะกะตะ

 การพัฒนา 
ฮิโระโนะบุ ซะคะงุชิ ซึ่งเป็นผู้อำนวยการผลิต ได้กล่าวในการให้สัมภาษณ์ต่อนิตยสารแฟมิซือ ว่า แนวความคิดสำหรับเกมดังกล่าวเกิดขึ้นครั้งแรกในเดือนกุมภาพันธ์ ค.ศ. 1997 เมื่อได้มีการพัฒนาตัวละคร ซะคะงุชิไม่ได้มีความเห็นเชิงบวกว่าเกมจะกลายเป็นที่นิยม อย่างไรก็ตาม หลังจากทีมงานได้ทำการออกแบบกราฟิกและรูปแบบการเล่นแล้ว เขาก็รู้สึกประหลาดใจในผลงาน และแสดงความสนใจต่อเกมดังกล่าวมากขึ้น

 การตลาด 
เบรฟเฟนเซอร์ มุซะชิเด็น ได้รับการเปิดตัวครั้งแรกที่ประเทศญี่ปุ่น ณ วันที่ 16 กรกฎาคม ค.ศ. 1998 และได้รับการเปิดตัวอีกครั้ง ณ วันที่ 29 มิถุนายน ค.ศ. 2000 ในฐานะที่เป็นส่วนหนึ่งของสแควร์มิลเลนเนียมคอลเลคชันพร้อมด้วยสินค้ารวมทั้งโปสการ์ด, กล้องรุ่นพิเศษและสายคล้องโทรศัพท์มือถือ, สายรัดอเนกประสงค์ และพวงกุญแจ การเปิดตัวอีกครั้งที่ประเทศญี่ปุ่นในรูปแบบอื่นเป็นในรูปแบบเพลย์สเตชันเน็ตเวิร์กซึ่งเปิดตัว ณ วันที่ 9 กรกฎาคม ค.ศ. 2008  ส่วนในตลาดอเมริกาเหนือได้มีการโฆษณาถึงเดอะเลเจนด์ออฟเซลดา ออคารินาออฟไทม์ และได้รับการบรรจุ ณ วันที่ 31 ตุลาคม ค.ศ. 1998 ร่วมกับเพลย์สเตชัน 1998 คอลเลคเตอร์สซีดีวอลลุม 2 ซึ่งมีตัวอย่างของไฟนอลแฟนตาซี VIII  ภาคต่อในระบบเพลย์สเตชัน 2 ใช้ชื่อมุซะชิเด็น II: เบลดมาสเตอร์ ซึ่งได้รับการพัฒนาโดยสแควร์เอนิกซ์ ซึ่งได้รับการเปิดตัวทั้งในอเมริกาเหนือและญี่ปุ่นใน ค.ศ. 2005 เกมโทรศัพท์มือถือรุ่นพิเศษของญี่ปุ่นที่มีชื่อว่า มุซะชิ: โมบายซะมุไร ก็ยังได้รับการเปิดตัวใน ค.ศ. 2005 

 เพลงประกอบ 
เพลงประกอบเกมประพันธ์โดยสึโยะชิ เซะคิโตะ ซึ่งเป็นผลงานแรกของเขาที่ทำงานร่วมกับสแควร์ เบรฟเฟนเซอร์ มุซะชิเด็น: ออริจินอลซาวด์แทร็ค ได้รับการเปิดตัวโดยดิจิคิวบ์ในประเทศญี่ปุ่น ณ วันที่ 23 กรกฎาคม ค.ศ. 1998 ซึ่งงานชุดนี้ประกอบไปด้วย 72 เพลงที่บันทึกในสองคอมแพคดิสก์ในบ็อกเซ็ต และยังประกอบด้วยหนังสือภาพขนาดเล็กกับของที่ระลึกให้เลือกจากเกมอีกหนึ่งชิ้น

 การตอบรับ 

เบรฟเฟนเซอร์ มุซะชิเด็น ทำยอดจำหน่ายที่ประมาณ 648,803 ชุดที่ประเทศญี่ปุ่นในช่วงระหว่าง ค.ศ. 1998 ส่งผลให้เกมดังกล่าวเป็นเกมขายดีที่สุดของประเทศแห่งปีในอันดับที่ 17  เกมนี้ยังได้รับการจัดให้อยู่ในอันดับที่ 32 จากที่มีอยู่ทั้งหมด 40 รายการในนิตยสารแฟมิซือ
# ผู้รับใช้พระเป็นเจ้า
ผู้รับใช้พระเป็นเจ้าราชบัณฑิตยสถาน, พจนานุกรมศัพท์ศาสนาสากล อังกฤษ-ไทย  ฉบับราชบัณฑิตยสถาน, 2552, หน้า 476 หรือ ผู้รับใช้ของพระเจ้า เป็นสมัญญานามที่ใช้กับศาสนิกชนบางคนในศาสนาเทวนิยม ใช้เพื่อแสดงว่าบุคคลนั้นศรัทธาอย่างแรงกล้า ในคริสตจักรโรมันคาทอลิกใช้คำนี้ในความหมายเฉพาะลงไปอีก คือหมายถึงบุคคลที่อยู่ในกระบวนการชั้นแรกก่อนการประกาศเป็นนักบุญ ส่วนนิกายอีสเทิร์นออร์ทอดอกซ์ใช้คำนี้หมายถึงคริสต์ศาสนิกชนใด ๆ ในนิกายอีสเทิร์นออร์ทอดอกซ์See e.g. the standard use of "servant of God" or, in Greek, "δούλος του Θεού" in the Orthodox rites of baptism , marriage, or communion; the female form, in English is "handmaid of God".  

คำว่า "ผู้รับใช้พระเป็นเจ้า" ใกล้เคียงกับคำว่า อับดุลลอฮ์ The Vision of Islam. Sachiko Murata i William C. Chitthick. J.B. Tauris. pg. 125 (บ่าวของอัลลอฮ์) ในภาษาอาหรับ และ โอบาดีห์ ในภาษาฮีบรู

 ศาสนาคริสต์ 
 คัมภีร์ไบเบิล 
คำว่า "ผู้รับใช้พระเป็นเจ้า" ปรากฏ 7 ครั้งในคัมภีร์ไบเบิล โดยหมายถึงโมเสสถึง 5 ครั้ง (พันธสัญญาเดิม 4 ครั้ง1 พงศาวดาร 6:492 พงศาวดาร 24:9เนหะมีย์ 10:29ดาเนียล 9:11 และพันธสัญญาใหม่ 1 ครั้งวิวรณ์ 15:3) นอกจากนี้เปาโลอัครทูตก็บอกว่าตนเองเป็นผู้รับใช้คนหนึ่งของพระเป็นเจ้าทิตัส 1:1 ผู้เขียนจดหมายของนักบุญยากอบก็เรียกตนเองว่าเป็นผู้รับใช้คนหนึ่งของพระเป็นเจ้าเช่นกันยากอบ 1:1 

 โรมันคาทอลิก 
คริสตจักรโรมันคาทอลิกใช้คำว่า "ผู้รับใช้พระเป็นเจ้า" เพื่อหมายถึงคริสต์ศาสนิกชนที่ล่วงลับไปแล้ว ที่คริสตจักรโรมันคาทอลิกกำลังสอบสวนประวัติและผลงานเพื่อประกาศรับรองว่าบุคคลนั้นเป็นผู้ศักดิ์สิทธิ์และได้อยู่ในสวรรค์ร่วมกับพระยาห์เวห์CONGREGATION FOR THE CAUSES OF SAINTS: NEW PROCEDURES IN THE RITE OF BEATIFICATION  นอกจากนี้ยังมีคำว่า "ผู้รับใช้ของบรรดาผู้รับใช้พระเป็นเจ้า" ซึ่งเป็นสมัญญานามหนึ่งของพระสันตะปาปาที่ใช้มาตั้งแต่สมณสมัยสมเด็จพระสันตะปาปาเกรกอรีที่ 1

ในกระบวนการประกาศเป็นนักบุญ ตำแหน่ง "ผู้รับใช้พระเป็นเจ้า" เป็นตำแหน่งแรกสุด ต่อจากนั้นหากได้รับประกาศยืนยันว่าผู้นั้นประกอบด้วยวีรคุณธรรมจึงเรียกว่า "ผู้น่าเคารพ"

 ศาสนาฮินดู 
คุรุและนักปราชญ์หลายคนในศาสนาฮินดูมักใช้นามที่มีคำว่า ทาสAble exponent of Dwaita philosophy  Thursday, September 07, 2000. The Hindu ซึ่งหมายถึง "ผู้รับใช้พระเป็นเจ้า" ในภาษาทมิฬ คำว่า "ทาส" มักใช้หมายถึงผู้ศรัทธาอุทิศตนต่อพระวิษณุหรือพระกฤษณะ เช่น หริทาส นารายณทาส รามทาส และกาลิทาส เป็นต้น
# เฟซปาล์ม
เฟซปาล์ม (หรืออาจเขียนว่า face-palm หรือ face palm) เป็นลักษณะท่าทางที่แบบมือข้างหนึ่งมาประกบหน้าในลักษณะที่ก้มหน้าอยู่ โดยลักษณะท่าทางนี้พบได้จากหลายหลายวัฒนธรรม แสดงถึงอาการสิ้นหวัง เสียใจ อาย ตกใจ ประหลาดใจ หรือทำเพื่อถากถาง
# นามูร์
นามูร์  หรือ นาเมิน  เป็นเมืองและเทศบาลในประเทศเบลเยียม นามูร์เป็นเมืองหลวงของทั้งมณฑลนามูร์และเขตวัลลูน ตั้งอยู่บริเวณจุดบรรจบของแม่น้ำเมิซกับแม่น้ำซ็องบร์ อยู่ทางตะวันออกเฉียงใต้ของกรุงบรัสเซลส์ 63 กิโลเมตร ทางตะวันออกของชาร์เลอรัว 28 กิโลเมตร และทางตะวันตกของลีแยฌ 56 กิโลเมตร มีประชากรประมาณ 110,000 คน

นามูร์เป็นศูนย์กลางการค้าและอุตสาหกรรมที่สำคัญ มีการผลิตเครื่องจักร เครื่องหนัง โลหะ และเครื่องลายคราม นอกจากนี้ยังเป็นชุมทางรถไฟที่สำคัญของสายเหนือ-ใต้ระหว่างบรัสเซลส์กับลักเซมเบิร์กและสายตะวันตก-ตะวันออกระหว่างลีลกับลีแยฌ

 เมืองคู่แฝด 
นามูร์ได้จับคู่จับเมืองต่าง ๆ ดังนี้
 : เกแบ็ก
 : ซูบอตีตซา
 : บูร์ก็องแบร็ส
 : โอะกะคิ
 : เบลมอนต์
 : ลาฟาเยตต์
 : เอมโปลี
 : คลูช-นาโปกา

 แหล่งข้อมูลอื่น 

 เว็บไซต์อย่างเป็นทางการของนามูร์
# กีฬาซอฟต์เทนนิสในกีฬาแห่งชาติครั้งที่ 41
"กีฬาซอฟต์เทนนิส" ในการแข่งขันกีฬาแห่งชาติ ครั้งที่ 41 เชียงใหม่เกมส์ 
มีการชิงชัย 7 เหรียญทอง ประกอบด้วย
ทีมชาย
ทีมหญิงชายเดี่ยว
หญิงเดี่ยวชายคู่
หญิงคู่คู่ผสม
เริ่มแข่งขันวันที่ 10-18 ธันวาคม 2555
สนามที่ใช้ในการแข่งขัน : สนามเทนนิส สนามกีฬาสมโภชเชียงใหม่ 700 ปี

สรุปเหรียญรางวัล กีฬาซอฟต์เทนนิส

 1  กรุงเทพมหานคร  7  5  0  12 2  ภูเก็ต 0  1  7  8 3  นครราชสีมา  0  1  2  3 4  เชียงใหม่  0  0  2  2 5  กำแพงเพชร  0  0  1  1 5  สุราษฎร์ธานี  0  0  1  1 5  อุบลราชธานี  0  0  1  1   รวม  7  7  14  28

 สรุปผลการแข่งขัน 
ทีมชายกรุงเทพมหานครเฉลิมศักดิ์  แสนเสน่ห์ธนฤทธิ์  สุระรักษ์ปองพล  คำสมานวรณัน  รัฐพบกรภัคสรเชษฐ์  อวยพรภูเก็ตกิตติพงษ์  พันหล้อณฤชัช  อังศุธนสินปกรณ์  นิยมอดุลย์สกรรจ์  ธารสิริโรจน์อิทธิ  ธารสิริโรจน์นครราชสีมาธีรภัทร  สุจริตพลีระฟ้า  วงศ์วิวัฒนาราเชน  กองแสงศรีวงศธร  ไปใหม่วิโรจน์  ตัณฑเศรณีวัฒน์เชียงใหม่กฤตยชญ์  วงศ์ทวิภพแทน  พึ่งรัศมีประพันธ์พงศ์  ฉิมดีพีร์  มีสุขวุทธิ  รักแต่งามทีมหญิงกรุงเทพมหานครณุวีร์  เกิดสมบูรณ์ธัชชา  วิทยวิโรจน์ปาริชาต  เจริญสุขพลอยผลพรรณชนก  ขุนพิทักษ์สาวิตรี  นารีนครราชสีมาเจนจิรา  กองแสงศรีธมจันทร์  มอมขุนทดปวีณ์นุช  ธนาพรวัฒนะพัชรภรณ์  แก้วคำหอมอัณศยา  สุจริตพลีภูเก็ตกนกพร  พรหมรักษ์ธนาภรณ์  ไตรรัตน์บุษรินทร์  รักแต่งามพิชชากร  ก้านกนกวรลักษณ์  ฤกษ์ชัยกาลกำแพงเพชรกนกวรรณ  วัฒนศิริพหฤทัย  ขุนใหญ่พิณจ์ตราษ์  ศรีสังข์พิมลวรรณ  คชฤทธิ์ภัทราพร  เพชรแกมทองชายเดี่ยวกรุงเทพมหานครสรเชษฐ์  อวยพรกรุงเทพมหานครวรณัน  รัฐพบกรภัคอุบลราชธานีณธพล  ทองธนภัทรนครราชสีมาธีรภัทร  สุจริตพลีหญิงเดี่ยวกรุงเทพมหานครปาริชาต  เจริญสุขพลอยผลกรุงเทพมหานครณุวีร์  เกิดสมบูรณ์ภูเก็ตพิชชากร  ก้านกนกภูเก็ตกนกพร  พรหมรักษ์ชายคู่กรุงเทพมหานครเฉลิมศักดิ์  แสนเสน่ห์ปองพล  คำสมานกรุงเทพมหานครธนฤทธิ์  สุระรักษ์วรณัน  รัฐพบกรภัคภูเก็ตสกรรจ์  ธารสิริโรจน์อิทธิ  ธารสิริโรจน์เชียงใหม่พีร์  มีสุขวุทธิ  รักแต่งามหญิงคู่กรุงเทพมหานครณุวีร์  เกิดสมบูรณ์สาวิตรี  นารีกรุงเทพมหานครธัชชา  วิทยวิโรจน์พรรณชนก  ขุนพิทักษ์สุราษฎร์ธานีกรกนก  ตีระกนกนัทจนันท์  ชูจิตรภูเก็ตพิชชากร  ก้านกนกวรลักษณ์  ฤกษ์ชัยกาลคู่ผสมกรุงเทพมหานครปาริชาต  เจริญสุขพลอยผลสรเชษฐ์  อวยพรกรุงเทพมหานครธนฤทธิ์  สุระรักษ์สาวิตรี  นารีภูเก็ตพิชชากร  ก้านกนกสกรรจ์  ธารสิริโรจน์ภูเก็ตวรลักษณ์  ฤกษ์ชัยกาลอิทธิ  ธารสิริโรจน์
# ทะเลสาบมาชู
ทะเลสาบมาชู  (ไอนุ: Kamuy-to) เป็นทะเลสาบปล่องภูเขาไฟ ที่เกิดจากแอ่งภูเขาไฟรูปกระจาด จากภูเขาไฟที่ยังไม่สงบ ตั้งอยู่ในเขตอุทยานแห่งชาติอากัง ใกล้กับเมืองเทชิกางะ บนเกาะฮกไกโด ประเทศญี่ปุ่น กล่าวกันว่าเป็นทะเลสาบที่มีน้ำใสที่สุดในโลก

 อุทกวิทยา 
thumb|left|แผนที่ฮกไกโดแสดงที่ตั้งของทะเลสาบมาชู
ทะเลสาบมาชูล้อมรอบไปด้วยแอ่งหน้าผาสูงชันกว่า 200 เมตร ไม่มีทางน้ำใหลเข้าและออกทะเลสาบแห่งนี้ ถือเป็นทะเลสาบที่มีน้ำใสที่สุดในโลก โดยในปี ค.ศ. 1931 ได้มีการบันทึกไว้ว่ามีค่าความใสของน้ำที่ 41.6 เมตร โดยที่ทะเลสาบไบคาลวัดได้ที่ 40.5 เมตร จึงทำให้ทะเลสาบมาชูถือเป็นทะเลสาบที่มีความใสมากที่สุดในโลก"MASHU-KO (LAKE MASHU)" . World Lakes Database. International Lake Environment Committee. สืบค้นเมื่อ 2008-10-15. แต่นับตั้งแต่ทศวรรษที่ 1950 เป็นต้นมา ค่าความใสกลับลดลงเหลือเพียง  เท่านั้น ซึ่งการที่สูญเสียความใสของน้ำนั้นมาจากการเข้ามาของปลาแซลมอนซ็อกอาย ปลาเรนโบว์เทราต์ และเหตุการดินถล่ม

ในฤดูร้อนพื้นผิวของทะเลสาบจะถูกปกคลุมไปด้วยหมอก จึงทำให้ทะเลสาบแห่งนี้มีชื่อเสียงในเรื่องลึกลับHunt, Paul (1988). "32. Climbing an Active Volcano: Meakan-dake". Hiking in Japan: An Adventurer's Guide to the Mountain Trails (First ed.). New York and Tokyo: Kodansha International. pp. 195–200. ISBN 0-87011-893-5. ซึ่งตำนานท้องถิ่นของชาวไอนุเชื่อว่าถ้าผู้ใดเห็นพื้นผิวน้ำของทะเลสาบ ผู้นั้นจะพบกับความโชคร้ายLake Mashu". Highlights: Eastern Hokkaido. Akan Tourism Association & Community Development Promotion Organization. สืบค้นเมื่อ 2008-10-15.
# ป้าย
ป้าย หรือบางบริบทว่า เครื่องหมาย หมายถึงแผ่นแสดงข้อความ ในการเล่าเรื่องราว รวมถึงการบอกความหมาย คำสั่ง คำร้อง โฆษณา ไปตลอดจนถึงป้ายแสดงความเสียใจ และความรับผิด แผ่นแสดงข้อความนี้ หมายถึง แห่งที่ ๆ เป็นการแสดงข้อความในเพลทใดเพลทหนึ่งทางหน้าจอมอนิเตอร์ด้วย และหมายถึงเข็มกลัด หรือผ้าที่เป็นแถบแสดงข้อความด้วย เช่น ป้ายสายสะพาย ประโยคที่เกี่ยวกับคำว่า “ ป้าย ” เช่น “ ป้ายวิ่ง ตัดข้อความเป็นคำ ๆ อ่านแล้วไม่ทันรู้เรื่อง ”
 ตัวอย่างมูลค่าการกำหนดการใช้งานป้าย 
• บัญชีอัตราภาษีป้าย

 (๑) ป้ายที่มีอักษรไทยล้วน ให้คิดอัตรา ๑๐ บาท ต่อห้าร้อยตารางเซนติเมตร
 (๒) ป้ายที่มีอักษรไทยปนกับอักษรต่างประเทศและหรือปนกับภาพและหรือเครื่องหมายอื่น ให้คิดอัตรา ๑๐๐ บาท ต่อห้าร้อย ตารางเซนติเมตร
 อ้างอิง
# เต๋า
เต๋า (เต้า) มีความหมายตามตัวอักษรว่า วิถี หรือ วิธี ต่อมาคัมภีร์เต๋ายุคแรก ได้ใช้คำว่า เต๋า ในความหมายใหม่ว่า เป็นสัจภาวะสูงสุด เป็นอุตรภาพ อัพภันตรภาพ ซึ่งปราศจากรูปร่าง พ้นวิสัยภาษา ความคิด และความเข้าใจของมนุษย์ เชื่อว่าเป็นต้นกำเนิดและจุดหมายปลายทางของสรรพสิ่ง แม้ความเชื่อนี้จะมีที่มาจากลัทธิเต๋า แต่ก็ได้แพร่หลายไปยังคตินิยมอื่น ๆ ด้วยทั้ง ลัทธิขงจื๊อ  ตลอดจนศาสนาและปรัชญาตะวันออกโดยรวม

 คำอธิบายในคัมภีร์ 
แนวคิดเรื่องเต๋าปรากฏครั้งแรกในคัมภีร์เต้าเต๋อจิงของเล่าจื๊อ ที่กล่าวถึงเต๋าไว้ในบทแรกว่า

นอกจากนี้ยังอธิบายว่า 

 ลักษณะของเต๋า 
นักวิชาการได้สรุปลักษณะของเต๋าไว้ดังนี้
 เป็นที่มาของสรรพสิ่ง
 เป็นรหัสยภาวะที่ไม่อาจเรียกขานได้
 แทรกซึมแพร่หลายไปในทุกสิ่ง
 เป็นกระบวนการที่เกี่ยวกับการเปลี่ยนแปลงของจักรวาล

 ทัศนะเปรียบเทียบ 
ตามความเชื่อของศาสนาเต๋า เต๋า คือปฐมธาตุ เป็นพลังงาน ต้นกำเนิดของสรรพสิ่งทั้งปวง เต๋าไม่มีชีวิต ไม่ใช่บุคคล ไม่ใช่พระเป็นเจ้า แต่ดำรงอยู่ก่อนพระเป็นเจ้า ความเชื่อเรื่องเต๋าของศาสนาเต๋าจึงมีลักษณะเป็นเอกนิยม มีความคล้ายคลึงกับธรรมกายในศาสนาพุทธนิกายมหายาน-วัชรยานและคล้ายกับความเชื่อเรื่องพรหมันของศาสนาฮินดูสำนักอไทฺวตะ เวทานตะ อีกด้วย

ลัทธิอนุตตรธรรมมีความเชื่อเรื่องเต๋าเช่นกัน แต่เชื่อว่าเต๋าเป็นพลังงานชีวิต เป็นบุคคล พระผู้สร้างสรรค์และก่อกำเนิดสรรพสิ่งตามเจตจำนงของพระองค์ และสถิตแพร่หลายแทรกซึมอยู่ในทุกสิ่ง ลัทธิอนุตตรธรรมจึงเรียกเต๋าว่า "พระแม่องค์ธรรม"สายทอง, ศุภนิมิต แปลและเรียบเรียง, ม.ป.ป., หน้า 9 และเชื่อว่าวิญญาณของสรรพสัตว์ก็มาจากพระแม่องค์ธรรมนี้ ความเชื่อเรื่องเต๋าของลัทธิอนุตตรธรรมจึงมีลักษณะเป็นสรรพัชฌัตเทวนิยม คล้ายความเชื่อเรื่องพรหมันของศาสนาฮินดูสำนักวิศิษฏาไทฺวตะ เวทานตะ